
IVIarcellum  Malpighium  isto  die  dicturus 
alterutrum  P.  C.  principio  maximopere  verebar, 
primum  ne  qui  summos  in  Naturali  Historia, 
Anatome  , et  Medicina  honores  jam  diu  ftie- 
rat  consecutus  , propter  inconsiderantiam  di- 
centis subito  minor  fieri  inciperet , vel  fieri 
saltem  videretur , praetereaque  quod  ejusmo- 
di essent  Malpighii  merita , quorum  unicus 
et  palam  dicendus  sermo  nequaquam  possex 
meminisse  . Et  istud  quidem  in  admirabili 
virtutum  ejus  magnitudine  erat  positum  j al- 
terum in  ingenii  facultatumque  mearum  ino- 
pia , qucE  me  ab  illustrium  hominum  lauda- 
tionibus prohibeat,  non  item  ab  eorum  cul- 
tu , quos  uti  divinissima  caeli  dona  venerari 
sum  solitus,  et  pro  eorum  nativitate  gratias 
quantas  maximas  diis  immortalibus  referre  . 

Atqui  supremi  Italicarum  Litterarum  , earum- 
que  cupidissimi  et  studiosissimi  Praesidis  man- 
dato spleudidissimum  hunce  diem  vobis  om- 
nibus auspicaturus  ecquid  supererat  mihi  » 
quod  facerem  mei  etsi  animi  infirmitatis  pla- 
ne gnarus,  et  pluribus  etiam,  quam  ante  con- 
sueveram , aliisque  studiorum  curis  impedi- 
tus ? cujus  , orabo , erat  mihi  Medico  et  Me- 
dicinam octo  jamque  annos  Bonouiaj  profi- 
tenti,plus  quam  Malpighii  mentio  facienda? 
cujus  ego  melioris  ampllorisque  famae  opinio- 
ne audientium  animos  ad  bene  merendum  de 
Litteris  suscitare  potuissem,  sive  quem  alte- 
rum P.  C.  praesentia  et  sapientia  vestra  di- 
gniorem , quem  coram  vobis  more  majorum 
inducerem,  uno  excepto  Malplghio,  maluis- 
sem? hunc,  ego  dico,  neque  alium,  quot- 
quot hic  adestis  Bononienses  et  exteri  prae- 
stolari a me  omnes  videhaminl . Quam  ob 
caussam , quiquid  initio  metueram , ne  pro- 
pter laudandi  viri  amplitudinem  ausibus  ipse 
meis  exciderem  , jamque  aliquanto  vobis  , Au- 
ditores, videndum  superest , ne  quod  jussus 

ego  officium  ingredior , voluntate  fere  etiam 
vestra  ine  ad  tanti  nominis  commendationem 
adhoriante,  majus  mihi  periculum  propter  ju- 
dicii vestri  severitatem  immineat. 

Primum  itaque  de  ejus  vita  , viven  dique 
genere  dicam  et  fortuna , qua  iu  utramque 
usus  est  partem,  in  ea,  quae  ipse  invenerit 
aut  perfecerit,  altera  orationis  parte  lapsurus, 
eaque , quam  incredibilis  dicendarum  rerum 
ubertas  et  viri  gloria  sinet,  celeritate  sermo- 
nem confectum  habebitis , quantum  profecto 
sine  gratia  et  ambitione  eum  accusare  sit  fa- 
cile , nequaquam  vero,  quod  in  prodenda  vir- 
tutis ejus  recordatione  studio  vel  dicam  amo- 
re melius  defuerim . Favete  animis.  Audito- 
res, neque  emm,  quantum  potero,  patientia 
vestra  abutar . 

Marcellus  Malpighius  Crevalcorii  in  hu- 
mili Bononiensium  oppido  , qua  prope  ad 
ad  Mutinensium  et  Ferrariensium  fines  itur 
natus  est  anno  millesimo  sexcentesimo  vige- 
simo octavo  , martio  ineunte  . Is  cujusmodi 
pueritiam  atque  adolescentiam  duxerit,  mini- 


me  vulgatum  est ; parentes  certe  habuit  fru* 
gi , et  honestos  , et  optimam  ejus  vivendi  ra- 
tionem et  mores  ad  Sapientiam  comptos,  quid- 
quid praeterea  vixit , quod  cum  summa  animi 
integritate  inter  studia  fuit  totum,  facile  o- 
s-tendit  : neque  etiam  eos , qui  iu  protervita- 
tem et  vitia  adhuc  pueri  flectuntur , aequus 
Juppiter  ita  amare  solet,  cpios  postea  virtu- 
tibus et  nomine  opimos  in  caelum  evehat: 
neque  ego  puto  nativum  in  declivi  loco  ae- 
ris udorem , perinde  atque  siccitatem  in  altio- 
ribus  et  montanis  satis  per  se  obtundendis 
sive  acuendis  animis  prodesse,  ut>  qui  in  hunc 
modum  absolute  existimant,  ii  mihi  non  so- 
lum animorum  immortalium  oblivisci  vide- 
antur, sed  praeterea,  cfuod  in  phisicis  mon- 
strari potest , cujnsmodi  sit  hominum  natu  • 
ra  , quam  nullus  plagarum  situs,  et  nulla  or- 
tus eorum  ratio  certis  continere  queat  fiui« 
bus  , quod  iu  plantis  , coeteiisque  animalibus 
vix  non  omnibus  fieri  videmus  j scilicet  quod 
plantas  et  animalia  ratione  carentia  ad  so- 
li, terrarumque  varietates,  rerum  magna  Pa- 

rens  finxerit , homines  non  ita  j quorum  pe- 
dibus cuncta  i qUtC  in  mundo  sunt , sub- 
iecerit , nos  ad  majora  irao  longo  maxima 
dubio  procul  comparatura.  Jamqiie  Malpi- 
gblus  decimum  et  septimum  aetatis  annum 
attigerat , cum  is  primum  Bononiam  veniens 
Franeiscum  Natalium  quattuor  annos  in  Philo- 
sophia audivit , quem  eloffuentissimum  fuisse 
ajuiit,  totumque  in  Aristotelis  et  Peripatetico- 
rum principiis;  ea  dico  principia,  ex  quibus 
postquam  Sarplus , et  Galileus,  ingentesque  alii 
fama  viri  prodierunt,  tanto  mulctari  odio  caepta 
sunt,  ut  ne  quidem  ab  eorum  nominibus  pro- 
cul absit  iniuria.  Quo  circa  jam  diu  in  suspi- 
cionem veni , ne  tota  illa  antiquorum  philoso- 
phandum Schola  nimium  omnis  perierit:  nimi- 
rum, quod  externorum  sensuum  y unde  philo- 
sophandi rado  postmodum  quaesita  est,  nul- 
la esse  queat  certa  et  determinata  iu  perci- 
pienda veritate  militas,  quam  non  antea  pa- 
rata et  diu  exercitata  sensuum  internorum 
acies  praeiverit  . 

Interea  Malpighius  Patre  et  Matre  et 

Avia  fere  coniunctira  orbatus  pro  ea  , qua  fe_ 
rebatur  erga  ingenuas  Artes,  earnmque  utilio- 
res, voluntate  in  Medicorum  palaestram  se  re- 
cepit , et  praeceptoribus  usus  est  Bart.  Ma^a- 
rio,  et  Audrea  Mariano  , quorum  primus  exci- 
tato domi  suae  discipulorum  conventu  Harve- 
jana  inventa  , aliaque  ejus  aetatis  noviter  pro- 
posita sedulo  agitabat , Marianus  vero  in  Hip- 
pocrate totus  versabatur,  eumque  in  curatio- 
nibus morborum  presso,  quantum  poterat,  pe- 
de sequebatur  . Ejusmodi  nihilo  tamen  minus 
erat  tunc  temporis  Bononiensium  Minerva  , 
quae , pxysteaquam'  magnum  illud  Scientiarum 
et  Naturalis  Historiae'  robur  Ulisses  Aldrovan- 
dus  obierat  tribus  et  viginti , antequam  Mal- 
pighius  nasceretur,  annis,  itemque  post  Do- 
minici Barlholetti,-  quem  Malpighius  nequa- 
quam Bononiae  videre  potuit,  interitum,  ni- 
hil magnum  uti  antea  et  post  in  Philosophia, 
et  Medicina  earum  studiosis  offerret  pro- 
xime tamen  et  mox  iterum  habitura  videre- 
tur propter  Bonaveuturae  Cavalerii  summi  il- 
lius Mediolanensis  Geometrae  studia , itemque 

propter  studia  Joh.  Bapt.  Ricciolii  Ferra- 
rlensis,  tum  demum  Joh.  Doiuinici  Cassiuu 
Nicnceosis  , Tiem  xjuanta  et  praeclara  Philoso- 
phorum ingenia  , quae  Bononiam  simul  circa 
Malpighii  aetatem  convenerant:  neque  ea  po- 
terant, quin  ingentem  Bononiensibus  doctri» 
nae  et  nominis  .amplificationem  iTursus  polli- 
cerentur . 'Verum  autem  Sapientiae  fructus, 
quos  a claris  Scientiarum  magistris  expecta- 
re  fas  est , non  ii  admodum  cito  et  mature  , 
sed  quadam  plerumque  tarditate  proveniunt 
tum  propter  difficultatem  instituendorum  il- 
lustrium virorum , quae  vix  dici  potest , quan- 
ta maxima  sit , tum  propter  .difficultatem  se- 
rendae palam  Sapientiae  , quod  ultimum  si  de- 
sit^ magnos  homines  in  civitate  ..quacumque 
nasci  paullo  adhuc  est  difficilius..  Neque  pro- 
pterea  futurae  doctrinae  fiducia  Malpighio  , 
cum  juvenis  esset , utilitati  fuit , qui  sive  do- 
ctoralus  lauream,  sive  postea  cathedram,  ut 
tum  moris  erat,  a Collegio  Doctorum,  et  Se- 
natu peteret , prima  in  dubitatione  posita  fuit, 
alteram  triennio  solum,  postquam  petiisset  , 

et  coutra  quam  fieri  erat  solitum,  obtinuit. 
Quod  genus  adversa  primorum  erga  Sapien- 
tes , et  eos  qui  sapientes  fieri  curant,  volun- 
tas vix  non  semper  cura  summa  optimarum 
disciplinarum  caritate,  ubivis  ista  fiant,  cou- 
iuugiiur;  exemplo,  quod  Sapientia  iis  locis 
extranea  sit;  quod  nequaquam  accidit,  ubi 
propter  doctorum  hominum  copiam  ad  mul- 
tos ea  pervulgata  est - 

Anno,  antequam  cathedram  publice  con- 
scenderet , praeceptorem  suum  dulcissimum 
Barih.  Massarium  amisit  , neque  justissima 
ista  et  diuturna  mseroris  caussa  levari  visa  est, 
cum  is  et  reliqui  ejus  auditores  aere  collato  , 
quanta  licuit  celebritate , praeceptori  suo  pa- 
rentavissent . Quae  suprema  pietatis  discipulo- 
rum erga  praeceptores  officia,  neque  intermis- 
sa reverentiae  debita,  «quoad  ii  supervixerint, 
quantum  adolescentibus,  qui  meliores  postea 
habiti  sunt , semper  summopere  placuerint , vix 
dubio  locus  est:  cui  namque  liberales  disciplinae 
earumque  amor  in  honore  fuerint , quem  non 
similiter  quidquid  sanctissimum  in  vita  est  , 

a>mor  -et  pietas  erga  parentes  et  magistros  non 
admodum  delectent . Malpighius  praeterea  non 
contentus  cum  Massario  suo  conjunctione  do- 
ctrinae, in  ejus  quoque  familiam  se  quodam- 
modo adseivit,  ejusque  sororem  sibi  in  matri- 
monium duxit , lectissimam  faeminam,  et  quod 
Litteratis  cum  primis  viris  est  oomodissimum , 
prudentissimam,  cum  eaque  sine  nlla  queri- 
monia ad  senium  usque  yixit . Post  quae  Pro- 
fessor a Senatu  Bononiensi  anno  post  dictus 
est : sed  paucis  subito  post  mensibus  Ferdi- 
naudus  II  Medices  ad  Theoricam  Medicinam 
Pisis  profitendam  eum  perbonestis  conditio- 
nibus invitavit : quam  invitationem  cum  sibi, 
nequaquam  respuendam  duxisset,  Pisas  ivit, 
ex  eoque  in  familiaritatem  cum  Alphonso  Bo- 
rellio  venit . Praeterea  Magalottum , Chimen- 
tellum  , Barbatum,  Uberium,  aliosque  non 
incelebres  nomine  viros,  quibus  Pisanorum 
studium -fulciebatur , dignitate  et  doctrina  pro- 
ximus adivit , sic  eorum  unoquoque  officium 
^uum  gerente  , ut  quod  in  Litteratorum  ho- 
minum consortio  est  dulcissimum  , praecipue 

quando  cum  doctrina  mores  incedunt,  alter  al- 
teri opem,  sive  potius  calcar  incitatiorilius  per- 
petuo animis  inferret . Quid  vicissim  cum  Bo* 
rellio  Pisis  degens  profecerit , deinceps  dicam : 
quem  suarum  observationum  adiutorem  et  so* 
ciura  habuisse  nemo  dubitat,  non  adeo  praece- 
ptorem, quod  Hallerus  saepe  nimium  in  Italicis 
praesertim  rebus  judicio  feslmans  dixit.  Ab- 
soluto Pisis  triennio,  sive  quod  aliquid  sibi 
propter  aerem  loci  metueret,  quod  ille  cans- 
satus  est,  sive  propter  rationes  alias,  quibus 
Litteratissimi  etiam  homines  , interdumque  ana- 
ninate:non  procul  omni , aliquando  abundant, 
•Bononiam  rursus  remeavit,  tametsi  Ferdinandi 
II  nomine  magnum  sui  desiderium  inter  Pisa- 
nos testatum  sit.  Bononite  redux  totum  se  in 
Phlsicis  et  Anatomicis  abdidit,  non  meliore  pro- 
pterea  quam  antea  inter  suos  sorte  usus  : quid- 
quid enim  contra  vulgi  opinionem  inchoaret, 
haud  quaquam  erat  satis  privatis  et  publicis  al- 
iorum Medicorum  sermonibus  irrideri , sed  et 
ad  probra  et  convicia  usque  ibatur ; tantum 
imalorum  Sapienti,  qui  solus  in  civitate  sit, 

impendit ; neque  enim  si  Fracassatum  suum 
unuiuque  aut  alteium  quempiam  demere  ve- 
limus f alii  tunc  erant  Bononiae,  qui  non  in 
adversas  inimicorum  Malpighii  partes  propen- 
derent. Quam  ob  caussam  , cum  tribus,  post- 
quam Bononiam  rursus  venerat,  annis  Sena- 
tus Messan ensis  post  Petri  Castelli  Medici 
doctissimi  obitum  primariam  Medicinae  cathe- 
dram et  superadditum  pingue  nrinerval  ei 
obtulisset,  Bononia  iterum  excessit,  et  Nea- 
polim contendit,  Thoniae  Cornelii,  et  Leo- 
nardi  Capuani  initis  in  ea  urbe  amicitiis  fer» 
re  sapieutior  factus;  et  demum  Messanam  na^ 
vigavit . Erat  tum  Messanae  Jacobus  Pvuffus 
Vice-Comes  Francavillae  , superioribus  annis 
Malpigbio^  Pisis  notus,  ab  eoque  , ut  erat  ani- 
mo in  Litteras  et  Litteratos  cujusque  ordinis 
paratissimo , quo  nihil  amplissimo  stirpis  ge- 
nere dignius  dici  potest,  hospitio  exceptus  est; 
eumque  se  Malpighio  Ruffus  perpetuo  gessit, 
qui  in  rebus  omnino  cunctis  ei  impensius  fa- 
veret. Praetera,  qui  Messanensium  studia,  quae 
Maurolicus  saeculc  , quod  anteverterat,  insoli- 

la  prorsus  luce  perfuderat,  erant  eo  tempo* 
re  etiam  non  pauci,  qui  curarent,  in  Natuv 
rali  cum  primis  Philosophia  , quantum  saltem 
Malpighius  narravit;  nihilo  tamen  minus  eo- 
rum' nemo  Malpigliio  cequari  poterat,  quorum 
propterea  nomina  in  gratiam  fere  solam  Malpr- 
ghiani  sermonis  posteritati  superfuerunt . Qua- 
propter, tametsi  docendo  medendoque  ejus  do- 
ctrina iu  vulgus  magis  quotidie  inclarescerer, 
nemini  mirum  erit,  si  cui  propter  uuitaienl 
et  excellentiam  ingenii  et  propter  multitudi- 
nis contradictiones  et  inimicitias  domo  sua 
abeundum  fuerat, in  alienam  civitatem  recep- 
tus t pariterque  ibi’  solus , iiique  unica  Domi- 
nici Catalanii,  cum  quo  Messanae' coniunctis- 
simus  vixit , consuetudine  , post  quadriennium 
in  Patriam  iterato  fuerit  remeandum,  necquic- 
quam  contra  obstante  optima  erga  illum  vo- 
luntate Messanensis  Senatus,  a quo  per  qua- 
driennium Professor  secundo  fuerat  salutatus  . 
Cum  Romam  venisset,  Nicolaum  Stenonem 
hospitem  habuit,  hominem  , si  quis  alter , eo 
tempore  ad  Malpighii  commercium,  et  neces- 

situdineni  natum,  cujus  propterea  recordatio- 
nem amoris  plenissimam  Malpigbiiis  de  se  ip- 
so scribens  fecerit . 

Agebat  tunc  Malpigbius  oetatis  annum 
octavum  supra  trigesimum , doctrina  , inven- 
tis, et  medendi  peritia,  Pisana  et  Messaneu- 
si  cathedra,  illustrium  virorum  judicio  ubi- 
cumque clarus,  clarior  immo  clarissimus  , ubi- 
que non  esset , propter  silentium  iuvidia3  : 
cumque  Messan ensium  Senatus  missis  ad  eum 
epistolis  amoris  et  observantiae  plenissimis 
magno  ejus  reditum  opere  oraret  atque  ob- 
secraret, visum  in  fiuem  est  iis,  per  quos  Bo- 
noniensium stadia  gerebantur  , prolato  hono- 
ris et  mincrvalls  inci’emento,  scutatorum  num- 
morum bis  centum  et  quadraginta  priorem , 
quam  de  eo  habuissent , oblivionem  eluere  •* 
scilicet  ct  aliquando  ignava  pectora  despectae 
dudum  virtutis  magnitudo  frangit.  Qua  pro- 
pter actis  , quantas  maxime  posset,  Messanen- 
sibns  ab  Malpighio  gratiis , suisque  rite  con~ 
stitutis  domi  rebus , quod  reliquum  temporis 
Bononiae  fuit,  naturalibus  disciplinis  plus  per- 
5 

ficiendls  , et  in  multis  etiam  inchoandae  Natu- 
rali Historiae , suorum  et  exterorum  incolu- 
mitati, propter  fref|ueniissima  domi  forisque 
ad  tuendam  valetudinem  consilia,  totus  de- 
nique sapientiae  prudenlige  et  patientiae  vi- 
xit suo  tempori  et  posteritati , Italiae  umni 
et  praeterea  totius  mundi  comodis  et  virtutum 
emolumento.  Poraeridlanis  horis  in  plurimo 
Auditorum  conventu  puLlice  de  Medicina  dis- 
serebat, et  rursus  confestira  se  domum  reci- 
piens plantas  , animalia  hominum  corpora 
contemplabatur , eaque  sola  , quae  plus  semel 
et  attente  vidisset,  aut  manibus  tetigisset  suis» 
depromptas  in  finem  a Naturae  penu  veri  ima- 
gines suo  et  aliorum  quaestui  ducebat , ne- 
quaquam ad  novitates  intentus  sed  in  verita- 
te totus  , quae  seinper  esset  duratura . Saepius 
rusticabatur,  et  erat  Corticellae  locus  cumpri- 
mis ei  acceptus , neque  aliud  cum  dignitate 
majore  otium  inveniri  poterat , unde  doctri- 
narum merces  ad  cingulos  omnino  homines 
manaret  quam  amplissima.  Quo  facium  est, 
ut  in  tanta  meritorum  ejus  luce  quotquot  in 

Europa  per  ea  tempora,  Pliilosoplii , Anato- 
mici , Botanici , Medici  splendore  nominis  in  • 
clarescerent,,  vix  unus  eorum  aut  alter  esset, 
qni  non  Malpighium  propter  comunia  studia 
omni  cultu  prosequerentur,  vel  quibus  cum 
Malpighius  non  in  gratiam  veniret,  sive  mu- 
tua epistolarum  intercessione  , sive  propter 
discipulorum  et  amicorum  itinerantium  officia, 
cum  ad  Bononiam  appellerent  j exia  Wlllisii, 
Graevii , Sponli,  Meibonii,  Bartholini,  Silvii., 
Stenonis,  Pvedii , Borellli,  et  celebriorem  quor 
ruinque  ia  Europae  Scholis  docentium  iniiae 
ab  eodem  amicitiae,  quas  postea  habitae  cum 
eorum  aliquibus  disceptationes,  quod  nou- 
uumquani  inter  doctissimos  et  mitissimos  us- 
que homines  accidit , necquidquara  dissuerunt. 
Inter  quae  Londinensis  Societas,  haud  mul- 
to antea  constituta,  Malpighium  sibi  conjun- 
gi voluit,  quae  maxima  fuit  ejus  famae  acces- 
sio. Jam  enim  Oldelburgius,  cpii  ejus  Aca- 
demiae ab  aciis  erat,  ab  eo  tempore,  quo 
Malpighius  Messanae  commorabatur,  eum  So- 
cietatis nomine  rogaverat , ut  quamcumque 

ampilficandie  Naturali  Hlslorise  simLolam  is 
contulisset,  continuo  Londinura  mitteret,  tum 
potissimum  quidquid  bombyces , et  eorum  o- 
pera  suis  sive  alienis  periculis  exploravisset . 
Quare  Malpigbius  gloriari  de  se  poterat , se 
Florentinse  Academiae , quam  ab  experiundo 
nominaverunt,  incunabula  fere  fovisse  , eis- 
que,  cum  apud  Pisanos  degeret,  subsidio  fu- 
isse ; rursusque  Londinensis  Academiae,  si 
non  conditoribus  , primis  saltem  et  maximis 
ejus  nominis  auctoribus  Interbiisse  , cum  coqxie 
prima  et  splendentissima , quotquot  postea 
fuerunt,  sapientium  Virorum  disciplinis  ct  ar- 
tibus adaugendis  Collegia  originem  habuisse  , 
unde  eseterae  totius  mundi  partes  sua  ad  Na- 
turam et  veritatem  studia  deinceps  compo- 
suerunt . 

Jam  vero  Phlslcum , Auatomicum  , et  Me- 
dicum , quotus  ille  quisque  fuerit,  intueamur. 
Verum  enim,  a quo  primum  Messanae  forte 
apud  Ruffum  ruri  diversalus  tracheas  in  fru- 
stulo llgui  castaneae  vidit,  is  a Natura  ipsa 
manu  duci  visus  est,  qui  stupendas,  nullius- 

que  oculis  ante  subiectas  rerum  novitates  in 
plantarum  Anatome  primus  aperiiet,  unde  , 
quod  est  apud  omnes  in  confesso,  suorum  o- 
perum  maximum  octo  circiter  annorum  in» 
tervallo  prodiit  nulla  delendum  eeiate , et  se- 
rae,'quod  credimus,  posteritatis  delicium. 
Orsus  ille  a cuticula  corticis  utriculos  trunci 
patefecit , sive  horizontales  sacculos  et  anuu- 
ios  ordine  dispositos,  strataque  librarum  in 
retis  modum  , quae  per  trunci  longitudinem 
porrectae  angustiore  perpetuo  reticulo  fere 
in  librum  desinunt:  praeterea  ligneam  portio- 
nem suis  contextam  particulis,  et  maximam 
pariem  fibris  sive  fistulis  per  longum  ductis, 
quae  orbiculis  invicem  hiantibus  compositae , 
laqueatis  Inque  angulares  areas  desinentibus 
orbiculorum  fasciculis  medullam  versus  pro- 
ductis constant , sic  ut  propter  alternos  su- 
per equitantium  et  transversorum  fasciculo- 
rum ordines  fere  atque  stoream  texere  vide- 
antur . Quae  cuncta , quantum  in  forma , si- 
tu , et  complexu  partium  aliter  atque  aliter 
comparcant  juxta  diversitates  herbarum  fru- 

ficum  et  arborum  prosecutus  est  diligentia 
prorsus  incredibili ; insuper  et  compositionem 
trachearum  ex  laminis , Istarumque  a zona  te- 
nui et  pellucida , quae , procul  ab  animalium 
tracheis,  in  longum  resoluta  et  extensa  a 
principio  ad  hnem  integra  omnis  queat  edu-^ 
ci  : qua  occasione  divulsa  caulis  adhuc  vire- 
scentis continuitate  peristalticum  motum  quem- 
dam animali  ad -finem  in  tracheis  vidit:  sive 
etiam  tracheae  aeri  unice  et  plautarum  hali- 
tui inserviant,  undeque  aerem,  an  non  ab  ima 
tellure  ebibant , et  an  non  cum  aere  simul 
plantarum  succi  ferantur , pluribus  iuquirit  • 
Praeterea  venit  ad  singulares  quosdam  fibra- 
rum fasciculos  et  canaliculos  , uude  lac  , gum- 
nii , et  resina  funduntur , tum  ad  interpositam 
cortici  et  ligno  substantiam  ^ alburnum  dictam, 
Itemque  ad  medullam , quam  globulonim  , si- 
ve utriculorum  membraneorum  series  efficit, 
et  rursus,  quantum  medulla  usu  et  natura  a 
cortice  distet,  disserit,  cum  certe  in  surcu- 
lorum segmentis  plerisque  ea  locum  impleat 
cordis  , vel  cerebri,  et  matricis.  Sed  et  ra- 

dices,  et  truncos  , ramos,  folia  , gemmas  > 
sarculos,  folia  seminalia,  cotiledones  et  pla- 
centiilas^  periearpium  et  plantulam  et  semi- 
na , et  germinationis  et  nutritionis  vias  o- 
'Stendit,  quibus  modis,  et  qua  circuitionis  le- 
ge succedant,  quantaque  sit  aeris  necessitas, 
praeterquam  ad  conservandam  plantarum  vi- 
tam , in  reliquis  earum  officiis  et  usibus  • Ne- 
que satis  ista  fuerunt  ea , quae  juxta  naturam 
accidunt,  in  plantarum  ortu,  earumque  in- 
crementis , et  propagatione  demonstravisse , 
in  quibus  summam  cum  animaliljus  plauta- 
rum similitudinem  agnovit^  nisi  insuper  in 
earum  infirmitates  inquisivisset , -et  gallae,  et 
tumores , et  -quae  super  in  plantis  crescunt , 
cu jusmodi  essent , dixisset : nec  sibi  .quiescen- 
dum putavit  5 quousque  ad  ea  pia ntaruxn  ge- 
nera descendisset,  quae  flexuoso  et  multipli- 
ci lapsu  crebiis  cura  proximis  plantis  ample- 
xibus vinciuntur  , et  capreolis , quos  Botani- 
ci dixerunt,  atque  iteratis  vinculis  impediuntur; 
turn  in  finem  ad  eas  pervenit,  quae  in  aliis  plan- 
tis vivunt  et  expaliantur  , quibus  singulis  , uti 

et  fungis  mucori  et  musco  ortus  suos  a se- 
minibus dixisse  visus  est . Quare  npquaquam 
mirari  desino  splendentissimum  illud  Bota- 
nicorum lumen  Linuteum , cura  iu  libro  , 
quem  edidit  de  Philosophia  Botanica,  a pri- 
moribus ad  novissimos  aetatis  suae  herbariae 
rei  curatores  descendisset,  Malpighiuni  pe- 
nitus siluisse,  qui  Botanicae  Vesalius  alter 
cum  ratione  dici  potuisset , imo  nec  Phi- 
losophis , nec  Phisiologis  Botanicis  eum  ac- 
censuisse,  eumque  dumtaxat,  postremo  quasi 
loco,  inter  Botanophilos  Anatomicos  nomina- 
visse . An  quod  aliter  et  melius  Malpighia- 
na  aliqua  postea  nonnullis  visa  fuerint , et 
vero  propius  repraesentata  , nitidiore  cum  pri- 
mis iconum  elegantia,  quam  fecerat  Malpi- 
ghius,  qui  suas  ipsemet  tabulas  expresserat  > 
et  lineaverat?  Sed  istud  quidem  omnibus  ho- 
minum inventis  comune  est , ut  nemo  unus 
omnia  simul  invenerit , et  ad  unquem  perfe- 
cerit ; vix  profecto  dubitabimus  id  genus  ob- 
servationes , (piod  antea  diximus  , Malpighiuni 
crepisse , ex  quo  Messanae  degebat , quibus 

annis  Kobeitus  Hookius  microsco  pio  rura  emea^. 
dationem  Londlni  susceperat,  ejus  Microgr(t~ 
pJiia  serius  aliqnanlQ  post  prodeunte,  anno 
scilicet  sexcentesimo  et  septimo  supra  sexa- 
gesimum, cum  jamque  I^Ialpigliius  Bononiam 
iterum  redilsset  . Neque  a Graevio  Malpighms 
quidqiiam  mutuari  poterat , cum  Graevii  plau- 
tarum Anatomia  undecimo  circiter  post  an- 
no lucem  viderit^  ex  quo  Malpigtiius  ad 
Londinensem  Societatem  suum  miserat  librum; 
praeterea,  quod  Grcevium  iu  multis  Malpigliius 
superaverit , potissimum  in  his , quae  ad  semi- 
num incrementa  pertinent , iuque  ejns  libro- 
rum ordine  , novissimo  Curtii  Sprengel  judi- 
cio proditum  est,  qui  herbariae  rei  Historiam 
conscripturus  primas  Malplghio  laudes  detu- 
lit , quod  veram  corollae  differentiam  a reli- 
quis partibus,  et  seminum  orturri , eorumque 
vicissitudines  et  germinationem  ostenderit,  cum 
primis  in  monocotyledouibus,  usumqne  cotyle- 
donum et  annulatas  filicum  capsulas  docuerit: 
nihilo  tamen  minus  Sprengelio  quoque , Mal- 
pighii  studia  paullo  serius  post  ea  Graevii 

procliisse  visa  sunt . Oh  superbissimam  exte- 
rorum hominum  adversus  justissimas  Italorum 
laudes  duritiem,  et  quousque  tandem  desi- 
nent nolle  nostra  esse  , qua3  ingeniis  nostris 
ante  reliquas  Gentes  post  Graecorum  memo- 
riam Natura  tribuit , vel  eorum  saltem  quasi 
cum  occultatione  quadam , sive , ut  melius  di- 
cam, fastidiose  recordabuntur?  Ea  certe  Mal- 
plghiani  operis , quo  primum  lucem  vidit  au- 
ctoritas fuit,  ut  certa tirn  ubique  in  Malpighii 
sententias  iretur,  quod  fecit  inter  primos  oa- 
rissimae  vir  memoriae  Fr.  Redius  mutata  ea, 
cui  antea  nupserat,  de  Gallis  opinione.  Ne- 
que Borellii  invidentia,  quae  a iterum  iu  plan- 
tarum Anatome,  prout  in  ea  animalium  Mal- 
pighio  adversata  est , huic  damno  fuit , quin 
potius  fuit  incitamento  , cur  res  antea  a se 
propositas  clariore  in  luce  poneret . 

Succedit  de  Bombyce  liber , sola  dicta- 
nti Natura  conscriptus  y et  in  gratiam  Londi- 
n ensis  Societatis  exaratus  . Et  in  isto  simili- 
ter ab  ovo  ad  bombycem  ad  aurellam  et  pa- 
pilionem ita  singula  prosequitur , ut  ne  quid 


X 27  X 

amplius  sinat  desiderari  . Scilicet  ct  ovi  co- 
lorem, ejusque  minationes,  et  incubationem 
enarrat,  et  praeterea  suam,  in  quam  promi- 
tur, anni  particulam  , et  bombycis  figuram 
et  magnitudinem  et  corium  et  annulos  et 
stygmata  et  folliculum  et  serica  intestinula, 
et  qui3e  bombycum  cura  sit  habenda  , et  spe- 
ciales eorumdem  cachexias,  et  morbos,  et 
quid  ab  austro  et  frigore  laedantur,  nequa- 
quam vero  contra  vulgi  opinionem  ab  odori- 
bus, et  continuas  jactationes  et  cibum  et  ci- 
bi deffectum  et  abstiuentiam  et  vimlias  et 
soporem  et  somnum:  praeterea  duplex  bomby- 
cis et  aureliae  senium,  et  papilionum  eam,  in 
quam  vivunt,  tetatem  , et  geminam  eorum  spe- 
ciem , quarum  altera  bis  quolubet  anno  ova 
emittat:  genitalia  item  utriusque  sexus  orga- 
na testes  penem,  et  uterum  et  ovaria,  ovo- 
rumque incredibilem  fere  numerum , ad  mi- 
nimum quadringenta,  saepe  ultra  quingenta, 
quae  sola  masculi  seminis  adspefsione  faecim- 
danlur . Praeterea  bombycis  in  aureliam  eva- 
suri metamorpliosim  , qua  ratione  contingat, 

quarumque  partium  amissione,  et  accessione, 
sive  melius  manifestatione  nova,  subtiliter  et 
minute  exponit , item  et  papilionis  cranium 
pilis  hirtum  et  dentes  et  mentum , et  cranii 
cavitatem  , quam  opticus  nervus  magnam  par- 
tem impleat,  et  sphialem  medullam  a capite 
ad  corporis  extrema,  chordee  instar, interpo- 
sitis ovalibus  , uti  apparet  , nodulis  similitu- 
dine parvorum  cerebrorum,  unde  nervi  oriun- 
tur, contextam ; tum  et  ventriculum  ingentis 
molis , in  caeca  et  oblonga  intestinula  desi- 
nentem et  humorem  , quo  intus  manat ; rui’- 
sns  et  vesicam,  unde  papiliones  bombum  e- 
duut ; similiter  et  magnam  bombycibus  insi- 
tam muci  cujuspiain  , sive  potius  pinguedi- 
nis, quae  proxima  igni  flammam  concipiat,  co- 
piam , in  qua  viscera  eorum  cuncta  resideant, 
et  quae  caeteras  quasque  bombycis  partes  quan- 
titate sua  ante  eat.  Noviora  et  pulchriora  ea 
fuerunt,  quae  de  bombycum  cordis  figura  gra- 
cilem et  loilgum  cylindrum  aequante  , ad  in- 
star plurium  cordiculorum  invicem  hiantium 
proposuit : jam  etenim  per  longum  dorsi  in- 

ter  musculomm  fibras  , et  in  ea  , quam  dixi- 
mus, pinguedine,  perque  totam  corporis  lon- 
gitudinem , unio  veluti  quaedam  minimorum 
cordium  suam  slstolem  et  diastplem  haben- 
tium ei  visi  fuit,  unde  au  non  arteriae  pro- 
dirent , is  in  dubio  fuit , quamquam  in  aure- 
lia  conspicuo-s  ramos  adspexisset  inter  annu- 
loTum  spatia , quem  in  modum  is  scripsit , 
arteriarum  in  totuni  similes : et  hos  .quidem 
annulos  Reaumurius  , aliique  negaverunt , de- 
ceptumque ab  incumbente  adipe  Malpighium 
arbitrali  sunt , quod  jamque  ab  initio  Swam- 
anerdamius  Malpighio  opposuerat,  cum  is  sta- 
ret pro  unico , et  aequabiliter  in  longum  pro- 
tenso insectorum  .corde.  Jnsuper,  cum  ,in  lo- 
custis vidisset  indubias  aeris  .bullas  in  inte- 
riore cordis  cavo,  vitali  fluido  illud  circum- 
eunti admixtas  propter  complures  a proximo 
tracheae  trunco  ramos  in  cor  abeuntes , , con- 
similes trachearum  ramos  circa  bombycum 
cor,  sive,  ut  ille  scripsit,  corcula  notavit  ; 
vix  ;adeo  numerari  possunt  trachearum  pro- 
paijines , quae  singulas  inseetorura  partes  ade- 

MUt  pTopter  vitae  et  motus  conservationem-; 
nempe  quod  iis  medijditibus  per  eorum  cor- 
pora principium  illud  vitae  circuat , quod  in 
nobis  , uti  Malplgi^ius  mox  subiuiigit  „ me- 
dio  pulmone  pertranseunti  sanguini  misce-- 
tur . Quid  praeteream  cordis  motum , quan- 
tum emineat  in  papilione  plusquani  in  bom- 
byce , quam  sit  rarus  in  aurelia,  in  quas  de- 
uique  admirabiles  prorsus  circa  motum  cor- 
dis ataxias  Malpighius  inciderit,  nempe  ut 
ab  inferioribus,  ad  superiora  contentus  in  cor- 
de humor  incederet , sicut  in  bombyce  in  au- 
Telioe  formam  properante  ei  visum  fuit:  cum 
bombyx  secaretur , circuitus  ex  adverso  fie- 
bat, sensimque  iterum  postea  motus  a cauda 
ad  caput  redibat : demum  scalpto  uncpiibus 
corde  inferiora  v.ersus , circuitus  chorea  in 
contrariam  partem  reviviscebat ; alias  diasto- 
les  superius  rara , inferius  erat  celeris  et  fre- 
quens , pulsusque  in  capite  perdurabat , cum 
reliqute  partes  in  quiete  degerent . Quid  non 
dubitabimus  insitam  cordis  vim  , iiritabilita- 
tem  Malpighio  plane  fuisse  perspectam,  cum 

toties  corculorum  motus  suos,  et  fere  vitae 
munera  redintegrantium  in  insectis  jam  diu 
mortuis  ab  affusa  aqua  aut  saliva  ille  memi- 
nerit . Ea  in  finem  portentorum  omnis  gene- 
ris , quae  in  insectis  vidit  , summa  fuit  , ut 
in  Plinianum  illud  sibi  abeundum  persuase- 
rit, nihil  adeo  esse  incredibile  , qviod  non 
aliquando  de  Natura  sit  existimandum . 

His  fere  majora  superessent  dicenda,  si 
quando  ea , quaj  reliqua  vidit  in  magno  alio- 
rum insectorum  numero , in  cicadis , nocti- 
lucis, aerucis  , scarabaeis,  locustis , iuque  ho- 
minum et  animantium  vermibus  , si  quando ; 
ajebam  , singula  ad  verbum  exprimere  , tem- 
poris meique  instituti  ratio  sineret.  Secuit 
-mammalia  , volatilia,  amphibia,  pisces,  tum 
potissimum  thlnnos,  et  gladium  ^ quem  ap- 
pellant piscem , et  canem , et  torpedinem  , 
in  eisque  nova  multa  circa  reticularem  omen- 
ti structuram , adiposos  ductus , circa  branchia- 
rum texturam  et  usus  , cerehri  item , optico- 
rumque  nervorum  et  oculi  solei lissimus  quae- 
sivit et'  invenit . Quorum  eo  plus  raptim  me- 

mofla  milu  est  facienda , pi^opter  postulatio  ^ 
ilein  et  expeclationcrn  veslrain , ut  meiito- 
fimi  ejus  in  humana  anaionic,  et  perfecto- 
rtinljqaae  diciiiius  , animalium  recordationem, 
a^fgrediar.  In  cpia  celerior  profecto  sermo 
curreret , si  eorum , quae  sibi  impervia  reli- 
quit , sive  , quae  reliquis  , qui  ante  eum  fue- 
runt, is  non  vidit  melius,  adque  veritatem 
non  emendavit,  sive  etiam  non  effecit  labo- 
ribus suis,  ut  alii  post  ipsum  plenius  et  me- 
lius viderent,  mentio  mihi  facienda  fuisset  : 
ista,  ajo,  celerius  dicere  expedivisset,  quam 
memoriam  eorum  omnium  quae  is  periecit, 
singularem  prodere . Hoc  unum  est  a primo 
animalium'  conceptu  ad  cuncta  omnino  visce- 
ra, et  fibrarum,  quibus  ea' intertexta  sunt, 
structuram  et  tisus  , omnia  Malpighinm  vesti- 
gavisse  , quantum  nemo  alter  pust  - Galenum 
et  Vesalium  ante  eiim  praestiterat . Et  nescio 
ego,  cur  Malpighio  opus  de  universa  Ana- 
tome,  cum  Messanae  degeret,  Italico  sermo- 
ne medlianti,  cum  illud  a corde  orsus  raa- 
guain  absolvisset  partem,  et  certe  primam  li- 

nivisset,  eanique  ad  Borelliuin  et  Bracassa- 
Umi  Judicii  caussa  misisset  , cur  inquam,  a- 
micoruiu  voluinas  , Rufio  cum  primis  Borei- 
Hi  nomine  eum  deliorlante,  officeret,  quo  mi- 
nus desideraluiu  opus  typis  mandaret  . Ve- 
rum namque  Historia  eorum,  qu se  Malpighius 
yel  primus  omnium  vidit , vel  saltem  secus 
ab  his  , qui  ante  eum  fuerunt , ejusmodi  est, 
quae  parumper  absit,  quin  corporis  universi 
anatomen  complectatur.  Undecumque  prin- 
cipium sumas  sive  ab  ossibus,  et  comunibus 
integumentis  , quod  facere  Anatomici  solent, 
sive  a corde , quod  Malpighius  egerat,  sive 
ellam  a primis  nascentis  fsetus  in  ovo  linea- 
mentis carina  et  cerebro,  a Malpighii  memo- 
ria , et  Malpighio  viam  monstrante  ordien- 
dum est ; eumque  in  singulorum  quorumque 
viscerum  capitis  , thoracis  et  abdominis  do- 
ctrina , tametsi  in  mullis  postera  aetas  longe 
meliora  docuerit,  nihilo  secius  ita  sequi  ue- 
cesse  est  , ut  nullibi  eum  propter  studia  sua 
illaudatum  dimittere  queas  . Neque  ego  du- 
bito eos,  quibus  Malpighii  libri  lecti  fuerint 

potenter,  multa  adhuc  iu  adminislrationibus 
anatomicis  inventuros  fore,  nostro  etiam  tem- 
pori valde  accomodata,  r|uorum  suspicio  ne- 
<]uaf|uani  levis  Malpighii  animo  forsitan  in- 
sederat, ea  vero  absolvere  nce|uivit  propter 
solitam  mortalium  exuviarum,  ouibus  omnes 
induimur,  et  humanorum  casuum  infirmitatem  ; 
verum  etenim  in  isto  magnorum  virorum  scrip- 
ta prosunt  incredibiliter,  ut  futurarum  novi- 
tatum, quae  cum  veritate  comparilurae  sint, 
lineamenta  hercule  minuta  , bisque  solis  , qui 
rite  ad  Sapientiam  sint  comparati , sensibilia 
amplectantur . Ossium  fabricam  et  substan- 
tiam , eommque  compositionis  et  incrementi 
rationem  per  nova  pericula  tentavit:  reticu- 
lum suum  et  cutis  papillas  , et  tactus  et  gu- 
stus organum  primus  omnium,  vel  cum  pri- 
mis monstravit : spirales  cordis  fibras  primus 
inventor  is  Borcllio  ostendit , licet  Borellio 
contra  scribenti  Hallems , aliique  auscultave- 
rint ; motus  sanguinis  in  ranis  et  nova  pror- 
sus circulationis  phaenomena  , cum  iterato 
Gontemplareuir , dilucidiora  effecit . Praeterea 

cerebrum,  quoniodo  tractari  oporteat  coctum  ct 
durescens  ad  anatomicos  usus  dixit , multa- 
que de  corticis  et  medullae  fabrica  subiunxit , 
quorum  nec  quidem  mentio  ab-  antiquioribus 
facta  fuerat:  vesicularem  pulmonum  substan- 
tiam primus  adstruii,  et  ostendit;  hepatis,  lienis, 
et  venum  et  omentorum  historiam  observatio- 
ne et  animadversionibus  suis  locupletavit ; u- 
triuscpie  sexus  organa,  tum  potissimum  mu- 
liebria, uterum  et  ovaria,  et  gravidi  uteri  mu- 
tationes industrie  investigavit , partesque  eas 
omnes  anatomicis  usibus  subtiliter  et  enuclea- 
te accomodavit.  Quod  vero  in  adsignaiida 
glandulosa  et  aciniformi  pleroruraque  visce- 
rum substantia,  is  adversus  veritatem  pecca- 
verit , non  propterea  eum  excusavero , sed 
plus  laudabo,  quod  errores  sui  Ruischiana 
inventa  quodammodo  parturiisse  mihi  videan- 
tur: videlicet  quod  magnorum  virorum  erro- 
res utilitate  etiam  sua  nequaquam  careant; 
propter  invitationem  ad  meliora , quam  ab  il- 
lustribus viris  factam  nemo  Sapientium  est, 
qui  recuset  . Coronidem  addunt  immortalibus 

Malpighii  erga  Aualomiam  meritis  ea  , qitae 
scripsit  de  Formatione  pulli  in  ovo  et  ovo 
incubato  : quem  librum,  ejusque  appendicem, 
a primis  ad  extrema  usque  verba  , pulcher* 
rimarum  novarumque  rerum  cumulum  singu- 
los quosque  tetatis  suae  Medicos  insolitis  om- 
nino laudibus  in  caelum  evexisse  nequaquam 
admodum  admiror,  neque  etiam,  quod  in  no- 
stram  et  posteram  ad  infinitum  aetatem  ejus 
generis  inventiones  pererebuerint  , easque  po- 
stea duraturas  fore  tenendum  sit:  istud  ego 
summopere  suspicio  Alb.  Hallerura  , quidquid 
in  Phisicis  et  Anatomicis  edidit,  certe  ma- 
gnum, in  his,  quae  ad  pulli  formationem 
in  ovo  pertinent , omnino  maximum  vix  ali- 
qua , et  parum  ab  his,  quae  Malpighius  vi- 
derat et  dixerat  , mutavisse  , .et  cum  primis 
in  formatione  dextri  ventriculi  cordis  . 

Et  ista  profecto  ratione  Morborum  cu- 
ratio , et  rerum  Naturae  contemplatio  sub  iis- 
dem auctoribus,  Celso  judice,  nata  est,  ut  pro- 
pterea  indigne  ii  ferendi  sint,  qui  Malpighiura 
minime  vel  parum  omnino  fuisse  Medicum , 

neque  in  Medicina  valuisse,  olim  et  nuperis 
etiam  annis  Halleri  nomine  perhibuerunt  • 
Quod  fortassis  de  altero  quopiam  credi  pos- 
set tantum  impensissime  ad  Phisica  et  Ana- 
tomica studia  diverso,  de  Malpighio  non  item, 
quod  is  a juventute  sua  Medicinam  Practi- 
cam  valdopere  coluerit,  eamque  Messanae  do- 
cuerit, et  Bononiam  rediens  , ei  tantum  sese 
dederit , quantum  exercitatissimus  alter  quis- 
piam: sileo  frequentia  cadaverum  extispicia, 
quibus  luterfuit,  morbi  et  mortis  caussam  per 
anatoraen  sollicite  quaesiturus  , quorumque 
sparslm  meminit  eo  libro,  quem  de  se  ipso 
et  suis  rebus  morti  proximus  condidit ; mitto 
epistolas  de  purgatione  in  acutis  morbis,  et 
plsauarum  febrium  epidemia  ei  cum  Borellio 
vicissim  interjectas ; mitto  polyporum  cordis 
historiam , opus  propter  rerum  factorumquc 
medicorum  novitatem  et  utilitatem  clinicis  u- 
slbus  peridoneum , his  inquam  singulis  silen- 
tio praeteritis  quis  non  credat  Valsalvse  et 
Morgagno  Malpigbii  morborum  judicia  eo  , 
quo  praedixerat,  exitu  probata  summae  laudis 

instar  interponetitibus  . Et  quam  rem  Dii  bo- 
ni MaVpigbio  ad  Medicinam  deffuisse  putabi- 
mus , cui  neque  natura  , neque  inusitata  men- 
tis acies  et  claritas  et  ordo  deerant,  neque 
ea,  quae  praestantisslma  feruntur,  et  reapse 
sunt  Medicinae  munimina,  consummatissima  in 
Physicis  et  Anatomicis  peritia  : quem  deni- 
que laboris  patieutissimnm,  et  in  parva  re  bea- 
tum , summaque  humanitate  et  prudentia  vi- 
rum fuisse  nemo  dubitat:  et  oh  singula  ista 
quibusque  Medicinam  facientibus  consociaren- 
tur, hisque  solis  epulis  saturatae  Medicorum 
mentes  ad  aegrotantium  cubilia  et  ultimas  eo- 
rum necessitates  prodirent  ^ An  quod  veterum 
sermone  usurpato  Mal|ughius  comunia  de  mor- 
borum caussis  dixerit  , fereque  etiam  Medi- 
cinae subiectum  humanum  corpus , phisquam 
medicamenta,  eorumque  potestatem  is  quae- 
sivisse videri  possit?  Clinicae  ego  Medicinae 
laiTtisper  studiosus , quid  ad  ista  decore , et 
cum  veritate  respondeam,  nequaquam  video: 
malem  , ego  dixero , Malpighio  et  Redio  Me- 
dicis uti,  quam  in  eorum  Medicorum  manus 

incidere  » qui  perinde  ajgrotantes  tractant,  at- 
que incognitam  rem  quampiam  , de  qua,  quo- 
modocumque libuerit  , experimenta  capere 
cuivis  fas  sit  . 

Utinain  , quse  cuncta  ille  scripserat,  ad 
nos  pervenissent , quod  vetuit  inter  caetera 
ejus  incendium  domus , quae  inopino  casu 
antequam  Romam  iret,,  fere  omnis  flagravit  i 
quo  factum  xst^  ut  non  solum,  quidquid  si~ 
bi  et  familiae  aisui  habebat,  amitteret,  sed 
et  libros  et  manuscripta  , et  usque  microsco- 
piornrn  suorum  lenies , quarum  unicam,  quse 
reliqua  ab  incendio  fuit , cum  secum  domo 
exiens  fortuito  circumferret , et  nescio  quan- 
tum nummorum,  quod  clanculum  svtrrepta 
simul  omnia  deixvio  perdiderit,  molestissime 
tulit : quorum  signorum  .quasi  nuntiatione 
jamque  sibi  a terrestribus  quiescendum  esse, 
se  admonitum  fuisse  dixit:  sic  ille  Redlo  suo. 
TJtiuam  et  firmiore  fuisset  valetudine;  jam 
, etenim  fere  etiam  a juventute  stomacho  la- 
borabat , et  maturior  aunis  palpitatione  cor~ 
dis  , articulari  morbo , mictu  cruento  , et  re- 

Tium  et  vesicae  calculo.  Quin  in  gvaves  ali- 
T^uando  et  diuturnas  incidit  febres  ; praeterea 
oculorum  inflammationes  ei  dolores  passus 
est,  cura  lentibus  acutissimis  miuima  quaeque 
noctes  diesque  prosequeretur.  Is  porro  cor- 
poris habitus  Malpighio  contigerat,  qui  cum 
parva  statura  et  curvatis  nequaquam  leviter 
humeris  ingentem  animum  cum  gracili  cor- 
pore coniunctum  ostenderet:  ejus  forma  vul- 
tus decora  fuit  , et  ad  gravitatem  composita. 
Utinam  et  non  adversae  totidem  petulantium 
hominum  artes  ejus  animum  studiis  pene  con- 
fectum, invidia  et  malitiositate,  quanta  fieri 
poterat,  non  adhuc  crudelius  exedissent ; quo 
circa  justas  aegritudinis  caussas  Malpighius  ad 
finem  usque,  cum  Bononiae  vixit , semper  ha- 
buit , sive  quod  Crevalcorii , non  multis  a Bo- 
nonia, lapidibus  lucem  primum  adspexisse  ei 
piaculo  fuerit,  sive  quod  ille  Philosophiam 
plusquam  foimulas  et  verba  profiteretur.  Et 
eo  iuiquius  ferenda  erat  eo  tempore  adver- 
sariorum Malpighii  contumelia,  quod  in  Phi- 
sicis  et  Anatomicis  jamque  clare  Bononiae 

diescere  cacpisset,  aetatem  dico  Ant.  Faelicis « 
et  AI.  Ferdinaudi  Marsilii  , quorum  ille  co- 
chlearum ova,  secundus  quanta  in  omni  re- 
rum Natura  viderit , quanta  sciverit , et  quan- 
ta ad  Scientiarum  omnino  omnium  incremen- 
ta contulerit,  suspicite  isto  loco  , ei  admira- 
mini omnes  j sed  Marsdius  quidem  curn  Mal- 
plgluo  in  perpetua  amicitiae  conjunctione  fuit. 
Erant  praeterea  Albertinus  et  Valsalva,  quos 
auditores  et  discipulos  Malpighius  habuit , et 
ex  Valsalva  magnus  ille  prope  nascebatur  A- 
natomlcorum  sui  temporis  Princeps  et  Pater 
Joan.  Bapt.  Morgagnus , qui  se  Malpighii  ne- 
potem esse  gloriabatur  propter  paternum  Val- 
salvae  sui  amorem  . Utinam  et  postremo 
NAP CLEONEM  AUGUSTUM  toti  jura  dan- 
tem Europae  , Gentiumque  et  Populorum , 
quoscuraque  bello  fregerit.  Conditorem  iterum 
et  Patrem  vidisset  , quod  Caesarum  nemo  mi-. 
te  eum  fecerat , et  Magnum  Patris  incremen- 
tum Eugenium  Napoleonem  paternum  Italiae 
Reijnum  summa  fortitudine  et  fide  gubernan- 
tem j et  oh  utinam  ad  istorum  aetatem  Malpi- 

gkius  dilatus  esse  potuisset.  Jam  etenim  non 
invisa  solum  majoribus,  sed  etiam  inaudita 
praemia  omnis  generis  virtutibus  constituta  , 
praefectosque  undique  gerendis  Imperii  rebus 
gnaros  homines  et  scitissimos,  miratus  fuis- 
set , ut  insolitam  et  tantam  Regnorum  suo- 
rum vastitatem  Imperator  et  Rex  Noster 
Maximus  Sapientium  hominum  auctoritate 
et  gratia,  plusquam  imperterrita  atque  immen- 
sa militum  suorum  acie  contiuere  velle  videa- 
tur . Tanta  ne  humnms  animis,  cum  adhuc 
vivimus  , erga  Sapientiam  remuneratio  ? 

Ventum  erat  Malpighio  ad  anuum  aeta- 
tis tertium  supra  sexagesimum , cum  ab  In- 
NOCENTio  Xll  Romano  Pontifice  , apud  quem 
plurimum  antea  valuerat , cum  is  Bononieu- 
sem  Provinciam  administraret  , in  Archi- 
atri Pontificis  locum  Romam  invitatus  est  . 
Ille  vero , postquam  triennio  circiter  Romae 
vixisset,  perque  omnium  ora  ferereiur,  totius 
Aulae  et  Principum  et  Populi  gratia  commu- 
nitus , iterato  mensibus  vix  tribus  interiectis, 
apoplexi  correptus  in  omnium  maerore  deces- 

sit  . Fuit  ejus  vitae  finis,  qualem  Sapientis 
praestolari  decet : cum  etenim  a primo  apa- 
plexiae  insultu  iterum  vitae  et  virium  aliquan- 
tum ei  rediisset,  domesticam  rem  omnem 
suam  scripto  testamento  ordinavit.*  tum  ve- 
ro nomini  suo  non  prospecturus  solum  , sed 
praeterea  sui  temporis  laudibus,  et  naturalium 
studiorum  incrementis , scripta  quaecumque 
sua  recensuit,  eaque , ut  praelo  post  ejus  o- 
bitum  mandarentur,  amicos  per  litteras  ro- 
gavit; reliquum  omne  vita;  suae  Philosophiae 
permisit,  eiusque  consolationibus,  quibus  ni- 
hil dulcius  esse  potest,  iis  potissimum,  quae 
cum  Numinis  provideniissimi  cultu  sOciantur, 
in  vitam  et  mortem  forti  animo  atque  inte- 
gro , sicuti  antea  perpetuo  vixerat , similiter 
paratus  . Erant  tunc  Romae  Baglivius  et  Lan- 
cisius  , dignus  certe  uterque  , propter  studio- 
rum suorum  cum  Malpighio  coniunctionem, 
qui  tanto  homini  et  Medico  morituro  inte- 
ressent , inque  eos  supremus  ejus  spiritus  def- 
fesso  jamque  et  squallente  corpore  exiturus 
migraret  . Baglivii  opera , cum  ejus  cadaver 

secaretur , cor  mole  sua  auctum  inventum 
est  , cum  eaque  ingens  cerebri  emorragia  . 

Jam  vero  si  quis  adhuc  mortuis,  quod 
ego  vehementer  confido,  nostrarum  rerum 
sensus  inest , puto  ego  te  Marcelle  Malpighi 
pro  vctere  illa  tua  erga  omnes  mansuetudine, 
niorumque  tuorum  innocentia  , isthic  benigne 
dicenti  mihi  interfuisse  , et  quas  tui  laudes  , 
quantum  ego  exterus  inter  tuos  , tantum  er- 
ga te  obsequio  proximus,  uti  Patria  finitimus, 
oratione  incompta  rctcxvil,  haud  cjuaquam  ad- 
verso tulisse  animo:  ecquid  enim  esse  po- 
test carius  posterorum  cura  , quid  plus  con- 
solatorium inter  tantas  illustrium  virorum 
ccrumnas  , quam  ad  nominis  immortalitatem  , 
quae  sola  digna  est  virtutis  remuueratio,  ad- 
versus sui  temporis  contemptum  , iniustitias, 
et  vilitatem  usque  dixero  provocare.  Salve 
Magne  et  venerande  Senex  , atque  iterum  sal- 
ve , utque  nostris  hujus  anui  studiis  et  labo- 
ribus annuas  et  faveas  , augurantes  a te  ora- 
mus, et  obtestamur  pariter  omnes.  Aunon 
etenim  quod  moriens  cineres  tuos  Bononiam 

adsporlari  volueris,  istud  iccirco  a te  factum 
putabimps,  utiu  priEsentiam  nostram  ipse  qua- 
si particeps  doctriuce  et  celebritatis  nostrae 
mortuus  etiam  venires?  Vale  iterum  et  aeter- 
num vale  ; nos  te,  quo  Natura  jubebit,  or- 
dine omnes  sequemur  . 

